|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 59 | 2022 елның 17 октябре |

Даими нигездә муниципаль вазыйфаларны биләүче затларның айлык акчалата түләү күләмнәрен һәм Түбән Кама муниципаль районы муниципаль хезмәткәрләренең вазыйфаи окладларын арттыру турында.

Татарстан Республикасы Министрлар Кабинетының «Муниципаль берәмлек Башлыгының, муниципаль берәмлек Башлыгы урынбасарларының, депутатларның, үз вәкаләтләрен даими нигездә башкаручы җирле үзидарәнең сайланулы органнары әгъзаларының, муниципаль берәмлекнең контроль-хисап палатасы рәисе, рәис урынбасары, аудиторларының айлык акчалата түләү күләмнәрен арттыру һәм Татарстан Республикасында муниципаль хезмәткәрләрнең вазыйфаи окладларын арттыру турында» 2022 елның 22 августындагы 881 номерлы карары нигезендә, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге хезмәткәрләренә хезмәт өчен түләү турында» 2021 елның 1 сентябрендәге 48 номерлы карары белән расланган муниципаль берәмлек Башлыгының, муниципаль берәмлек Башлыгы урынбасарларының, депутатларның, үз вәкаләтләрен даими нигездә башкаручы җирле үзидарәнең сайланулы органнары әгъзаларының, муниципаль берәмлекнең контроль-хисап палатасы рәисе, рәис урынбасары, аудиторларының айлык акчалата түләү күләмен 2022 елның 1 октябреннән 1,04 тапкырга арттырырга.
2. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге хезмәткәрләренә хезмәт өчен түләү турында» 2021 елның 1 сентябрендәге 48 номерлы карары белән билгеләнгән тәртиптә билгеләнә торган алар биләгән муниципаль хезмәт вазыйфаларына туры китереп, Түбән Кама муниципаль районы муниципаль хезмәткәрләренең вазыйфа окладлары күләмен 2022 елның 1 октябреннән арттырырга.
3. Әлеге карарның 2 пункты нигезендә, Түбән Кама муниципаль районы муниципаль хезмәткәрләренең вазыйфа окладлары күләмен исәпләп чыгару өчен, авыл җирлегендә муниципаль хезмәт вазыйфаларының кече төркеме белгеченең вазыйфаи оклады күләмен 1,04 тапкыр индексацияләргә һәм аны 11 958 сум күләмендә билгеләргә.
4. Әлеге карарны гамәлгә ашыруга бәйле чыгымнарны финанс белән тәэмин итү Түбән Кама муниципаль районы бюджетында тиешле финанс елына каралган бюджет ассигнованиеләре чикләрендә гамәлгә ашырыла дип билгеләргә.
5. Җәмәгатьчелек һәм массакүләм мәгълүмат чаралары белән элемтә бүлегенә әлеге карарны Түбән Кама муниципаль районы Уставы белән билгеләнгән тәртиптә бастырып чыгарырга, шулай ук Түбән Кама муниципаль районының рәсми сайтында урнаштырырга.
6. Әлеге карар 2022 елның 1 октябреннән барлыкка килгән мөнәсәбәтләргә кагыла.
7. Әлеге карарның үтәлешен контрольдә тотуны Түбән Кама муниципаль районы Советының социаль-икътисадый үсеш, бюджет-финанс мәсьәләләре һәм муниципаль милек буенча даими комиссиясенә йөкләргә.

Түбән Кама муниципаль

районы Башлыгы Р.Х. Муллин